**Ministru kabineta noteikumu projekta “Grozījums Ministru kabineta 2019. gada 13.augusta noteikumos Nr. 365 "Noteikumi par valsts fondētās pensijas kapitāla izmantošanu"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2019. gada 13.augusta noteikumos Nr. 365 "Noteikumi par valsts fondētās pensijas kapitāla izmantošanu"” (turpmāk – noteikumu projekts) mērķis ir precizēt fondētās pensijas kapitāla lielumu, kas valsts fondēto pensiju shēmas (turpmāk - VFPS) dalībnieka nāves gadījumā ieskaitāms valsts pensiju speciālajā budžetā.Noteikumu projekts stāsies spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta 2020. gada 22. septembra protokola Nr. 55 38.§ 31. punkts, kas nosaka, “Labklājības ministrijai mēneša laikā pēc šī protokollēmuma 30. punktā minēto likumu pieņemšanas Saeimā sagatavot grozījumus ar šī protokollēmuma 30. punktā minēto likumu saistītajos normatīvajos aktos un iesniegt izskatīšanai Ministru kabinetā kā Ministru kabineta lietu”.
2. Likums “Grozījumi Valsts fondēto pensiju likumā”, kas pieņemts Saeimā otrajā, galīgajā lasījumā 2020. gada 2.decembrī.
3. 2020. gada 9. jūlija Latvijas Republikas Satversmes tiesas (turpmāk – Satversmes tiesa) spriedums lietā Nr. 2019-27-03 “Par Ministru kabineta 2009. gada 22. decembra noteikumu Nr. 1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2. punkta atbilstību Latvijas Republikas Satversmes 1. pantam, 91. panta otrajam teikumam un 109. pantam” (turpmāk – lieta Nr. 2019-27-03)[[1]](#footnote-1).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2019. gada 13. augusta noteikumi Nr. 365 "Noteikumi par valsts fondētās pensijas kapitāla izmantošanu" (turpmāk – MK noteikumi Nr. 365) nosaka kārtību, kādā Valsts sociālās apdrošināšanas aģentūra (turpmāk – VSAA) apmainās ar zvērinātu notāru ar ziņām mantojuma lietā par to mirušo VFPS dalībnieku, kurš izdarījis izvēli par fondētās pensijas kapitāla mantošanu saskaņā ar [Civillikumu](https://likumi.lv/ta/id/225418-civillikums), kārtību, kādā zvērināts notārs nosūta VSAA attiecīgo mantojuma apliecību un mantinieka iesniegumu, kā arī kārtību, kādā VSAA administrē mirušā VFPS dalībnieka fondētās pensijas kapitāla pievienošanu viņa norādītās personas fondētās pensijas kapitālam un izmaksu mantiniekiem.MK noteikumu Nr. 365 14.2. apakšpunkts nosaka, ka VSAA zvērinātam notāram norāda, ja mantojuma atstājējs nav identificējams kā sociāli apdrošināta persona vai mantojuma atstājējam (mirušajam VFPS dalībniekam) nav mantojama fondētās pensijas kapitāla, jo viņš nav VFPS dalībnieks vai nav izvēlējies fondētās pensijas kapitālu nodot mantošanā saskaņā ar [Civillikumu](https://likumi.lv/ta/id/225418-civillikums), vai mantojuma atstājēja (mirušā VFPS dalībnieka) fondētās pensijas kapitāls viņa nāves dienā nesasniedz 35 procentus no valsts sociālā nodrošinājuma pabalsta apmēra.Saskaņā ar Valsts fondētā likuma 8. panta otro daļu, ja VFPS dalībnieka reģistrētais fondētais pensijas kapitāls viņa nāves dienā nesasniedz 35 procentus no valsts sociālā nodrošinājuma pabalsta apmēra, fondētās pensijas kapitāls tiek ieskaitīts valsts pensiju speciālajā budžetā.Saskaņā ar Valsts sociālo pabalstu likuma 15. panta pirmajā daļā noteikto deleģējumu valsts sociālo pabalstu apmēru nosaka Ministru kabinets. Attiecīgi valsts sociālā nodrošinājuma pabalsta apmērs noteikts Ministru kabineta 2009. gada 22. decembra noteikumos Nr. 1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību”. Šobrīd valsts sociālā nodrošinājuma pabalsta apmērs vispārējā gadījumā ir 64,03 *euro,* ko saņem personas, kuras sasniegušas vecuma pensijas piešķiršanai nepieciešamo vecumu un kurām nav tiesību uz valsts pensiju, un kas minētas Valsts sociālo pabalstu likuma 13. panta pirmās daļas 1. punktā. Šis valsts sociālā nodrošinājuma pabalsta apmērs tiek izmantots aprēķinot fondētā pensijas kapitāla lielumu, kas ieskaitāms valsts pensiju budžetā.Satversmes tiesa 2020. gada 9. jūlijā spriedumā lietā Nr. 2019-27-03 nolēma “atzīt Ministru kabineta 2009. gada 22. decembra noteikumu Nr. 1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2. punktu, ciktāl tas nosaka valsts sociālā nodrošinājuma pabalsta apmēru nenodarbinātām personām ar invaliditāti un senioriem, par neatbilstošu Latvijas Republikas Satversmes 1., 91. un 109. pantam un spēkā neesošu no 2021. gada 1. janvāra.” Tādējādi, lai nodrošinātu Satversmes tiesas sprieduma izpildi, valstij ir jānodrošina, ka valsts sociālā nodrošinājuma pabalsta apmērs ar 2021. gada 1. janvāri tiek noteikts balstoties uz konstitucionāli pamatotiem apsvērumiem un pierādījumos balstītu metodoloģiju, lai noteiktais valsts sociālā nodrošinājuma pabalsta apmērs kalpotu cilvēka cieņas aizsardzībai, nevienlīdzības mazināšanai un valsts ilgtspējīgai attīstībai (Satversmes tiesas spriedums lietā Nr. 20190-27-03, 26.3. punkts). Attiecīgi tika veikti grozījumi Valsts sociālo pabalstu likumā, kuri, izmantojot likumā “Par sociālo drošību” noteikto vienoto metodoloģisko ietvaru minimālo ienākumu sliekšņu noteikšanā sociālās drošības sistēmas ietvaros, nosaka jaunu paaugstinātu valsts sociālā nodrošinājuma pabalsta apmēru katrai no mērķa grupām, t.i., vecuma, invaliditātes un apgādnieka zaudējuma gadījumā (13.panta 1.1, 1.2, 1.3, 1.4 un 1.5 daļas).Ņemot vērā, ka valsts sociālā nodrošinājuma pabalsta apmērs no 2021.gada būs atšķirīgs dažādām mērķa grupām, un, lai skaidri noteiktu tieši kuru valsts sociālā nodrošinājuma pabalsta apmēru ņem vērā, nosakot fondētā pensijas kapitāla lielumu, tika veikti grozījumi Valsts fondēto pensiju likumā (pieņemti Saeimā otrajā, galīgajā lasījumā 2020.gada 2.decembrī) un nepieciešami grozījumi MK noteikumu Nr. 365 14.2. apakšpunktā.Tā kā līdz šim, nosakot fondētās pensijas kapitāla lielumu – vai tas ir mazāks par 35 procentiem no valsts sociālā nodrošinājuma pabalsta, tiek izmantots tas valsts sociālā nodrošinājuma pabalsta apmērs, ko saņem personas, kuras sasniegušas vecuma pensijas piešķiršanai nepieciešamo vecumu un kurām nav tiesību uz valsts pensiju, tad arī turpmāk plānots piemērot apmēru, ko saņem šīs personas. Līdz ar to noteikumu projekts paredz, ka VSAA, sniedzot informāciju zvērinātam notāram, norāda, ja mantojuma atstājēja (mirušā VFPS dalībnieka) fondētās pensijas kapitāls viņa nāves dienā ir mazāks par 35% no valsts sociālā nodrošinājuma pabalsta apmēra, kāds noteikts Valsts sociālo pabalstu likuma 13.panta pirmās daļas 1.punktā minētajām personām (109 *euro*). |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts izstrādāts sadarbībā ar VSAA. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts fondēto pensiju shēmas dalībnieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada administratīvo slogu un neatstāj negatīvu ietekmi uz tautsaimniecību.  |
| 3. | Administratīvo izmaksu monetārs novērtējums | Noteikumu projekts nerada papildu ietekmi uz administratīvajām izmaksām. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atsevišķa sabiedrības līdzdalība un komunikācija par noteikumu projektu nav paredzēta. Stājoties spēkā noteikumu projekta grozījumiem, sabiedrība kompleksi tiks informēta par izmaiņām normatīvajos regulējumos un to ietekmi uz tās ikdienu, gan izmantojot valsts iestāžu tīmekļa vietnes, gan medijus, gan uzrunājot nevalstiskās organizācijas. |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav attiecināms |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc noteikumu spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav |

Labklājības ministre R. Petraviča

Valsts sekretārs I.Alliks

D.Trušinska, 67021553

Dace.Trusinska@lm.gov.lv

1. Spriedums lietā Nr. 2019-27-03 pieejams šeit: <https://www.satv.tiesa.gov.lv/cases/?case-filter-years=&case-filter-status=&case-filter-types=&case-filter-result=&searchtext=2019-27-03> [↑](#footnote-ref-1)